Kesyon Elektè yo Poze Souvan

Administrasyon elektoral Ozetazini trè desantralize epi chak eta gen yon seri lwa inik ki 

jere zafè pwosedi vòt yo. Lwa federal la bay kèk prensip minimòm eta yo dwe respekte. 

Kidonk, pi bon sous enfòmasyon pratik pou enskripsyon ak vòt se biwo elektoral lokal 

ou a. 

Ale sou eac.gov/vote pou jwenn lyen rapid pou monte sou sitwèb eleksyon eta oswa 

teritwa w la epi pou w jwenn biwo elektoral lokal ou a.

Plis nan Kesyon Elektè yo Poze Souvan:

• Asosyasyon Nasyonal Direktè Eleksyon Eta yo (National Association of State 

Election Directors, NASED)

• Asosyasyon Nasyonal Sekretè Deta yo (National Association Of Secretaries Of 

State, NASS)

Fason Eleksyon yo Fonksyone 

Ki moun ki responsab eleksyon nan eta mwen an?

Chak eta gen yon responsab elektoral an chèf, ki jwe yon wòl sipèvizyon oswa konsiltatif nan 

eleksyon eta ak federal yo. Sepandan, anjeneral yo òganize eleksyon yo nan nivo konte a, 

byenke nan kèk eta vil oswa minisipalite yo òganize eleksyon.Pa gen de (2) eta ki òganize 

eleksyon nan menm fason an, epi kapab genyen varyasyon nan yon sèl eta.Yon sèl moun 

oswa depatman, yon konsèy oswa yon komisyon elektoral, oswa yon konbinezon de (2) 

oswa plis antite kapab òganize eleksyon yo. 

Administrasyon elektoral Ameriken an trè desantralize. Gen plis pase 10,000 jiridiksyon 

elektoral nan Ozetazini. Gwosè jiridiksyon sa yo varye, pi piti vil yo gen sèlman kèk santèn 

elektè ki enskri epi pi gwo jiridiksyon nan peyi a gen plis pase 5 milyon dola.Responsab 

elektoral lokal yo konte sou moun k ap travay nan biwo vòt ki fòme yo (souvan toude pati 

yo) ki ede elektè yo pandan vòt preliminè ak jou eleksyon an. Atravè fonksyon sant 
enfòmasyon li a, EAC bay konsèy ak pi bon pratik pou ede responsab elektoral yo, men EAC 

pa fè kontwòl regilemantè sou eleksyon yo. 

Jwenn plis enfòmasyon sou ki moun ki òganize eleksyon nan eta ou ye a, pandan w prale 

sou eac.gov/vote.

Kisa yon moun k ap travay nan biwo vòt fè? Kijan pou mwen fè 

benevòl? 

Moun k ap travay nan biwo vòt yo esansyèl pou fè eleksyon yo. Moun k ap travay nan biwo 

vòt yo responsab pou ouvri biwo vòt yo nan maten eleksyon an; verifye elektè yo ak bay 

bilten vòt; ede elektè yo; aplike lwa ak pwosedi elektoral yo; kenbe pwosesis kontwòl bilten 

vòt yo, ekipman pou vòt yo, ak founiti yo; fèmen biwo vòt yo; epi kowòdone kantite elektè 

ki anrejistre pou wè si yo koresponn avèk kantite vòt ki fèt nan lokal yo a. 

Nòmalman, moun k ap travay nan biwo vòt yo resevwa fòmasyon nan men responsab 

elektoral lokal yo epi yo travay an ekip (souvan toude pati yo). Moun k ap travay nan biwo 

vòt yo fè sèman pou defann lwa elekoral yo epi pwoteje sekirite eleksyon an. 

Kontakte biwo elektoral lokal ou a oswa ale sou helpamericavote.govpou jwenn enfòmasyon 

sou kijan pou w enskri kòm yon moun ki vle travay nan biwo vòt nan eta w la. 

Ki moun ki ka obsève eleksyon an?

Obsèvatè elektoral yo, pafwa yo rele “obsèvatè biwo vòt,” se manm piblik ki ka obsève etap 

pwosesis elektoral la. Chak eta gen pwòp lwa ak pwosedi pa yo konsènan ki moun ki ka 

obsève eleksyon an, men jeneralman obsèvatè eleksyon yo ka manm nan òganizasyon 

tankou yon pati politik oswa yon gwoup ki pa patizan, reprezantan kandida, obsèvatè 

entènasyonal, gwoup sondaj lè y ap sòti ak vòt yo, inivèsitè oswa ajans federal ak eta ki 

konpetan. 

Wòl yon obsèvatè biwo vòt se pou obsève ak kontwole eleksyon an, san yo pa vyole vi prive 

elektè yo oswa deranje eleksyon an. Règ ki kontwole obsèvatè biwo vòt yo varye selon eta a. 

Kontakte biwo elektoral lokal ou a pou jwenn plis enfòmasyon sou dwa ak responsablite 

obsèvatè biwo vòt yo nan kominote w la.Jwenn plis enfòmasyon sou obsèvasyon eleksyon 

nan eta w la pandan w prale sou eac.gov/vote.

Ki kote m ap jwenn rezilta eleksyon yo?

Jiridiksyon lokal yo transmèt rezilta preliminè eleksyon yo bay responsab elektoral eta yo 

apre biwo vòt yo fèmen nan Jou Eleksyon an. Apre sa rezilta ki pa ofisyèl yo afiche sou sit 

entènèt eleksyon eta a epi yo kominike yo bay medya yo. Rezilta preliminè sa yo ka chanje 

apre Jou Eleksyon an paske responsab elektoral yo kontinye konte tout bilten vòt ki ekalifye 

yo, san wete bilten vòt pwovizwa yo, bilten vòt pou moun ki absan ak sa yo voye pa lapòs, 

ak bilten vòt militè ak elektè ki lòt bò dlo. Yon fwa tout bilten vòt yo fin konte, kowòdone, 
ak sètifye nan sa yo rele yon depouyman, yo afiche epi kominike rezilta final yo, sa ki ka 

pran plizyè jou oswa pafwa semèn. 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la pou jwenn enfòmasyon sou rezilta eleksyon eta a.

Poukisa rezilta eleksyon yo chanje apre sware eleksyon an? Kilè rezilta 

eleksyon yo ap definitif?

Responsab elektoral yo konte kantite bilten vòt posib nan sware eleksyon an, men rezilta 

sware eleksyon yo pa ofisyèl epi yo pa janm definitif. Chak eta gen règ ki diferan konsènan 

lè yo ka konte bilten yo voye pa lapòs, bilten pwovizwa, ak bilten militè ak bilten moun ki lòt 

bò dlo.Pa egzanp, gen kèk eta ki egzije pou yo resevwa tout bilten pa lapòs yo nan Jou 

Eleksyon an. Gen lòt ki otorize yo konte bilten vòt pa lapòs yo si yo vini nan Jou Eleksyon an 

epi si yo resevwa yo anvan yon sèten dat. 

Yon fwa yo resevwa tout bilten yo, depouyman an kòmanse. Pwosesis sa a anjeneral gen 

ladan analize total vòt yo pou idantifye ak rezoud nenpòt diferans ki genyen ant kantite 

elektè yo ak kantite bilten vòt yo. Pifò eta yo fè odit tou pou plis verifye total vòt yo egzat. 

Yon fwa depouyman an (nan anpil eta yo rele l odit) fini, yo sètifye rezilta eleksyon yo kòm 

rezilta definitif. Pou w jwenn plis enfòmasyon sou rezilta eleksyon yo, depouyman ak 

sètifikasyon, ale sou: https://www.eac.gov/election-officials/election-results-canvass-andcertification 

Yo ka rekonte kèk bilten vòt apre pwosesis sètifikasyon an paske kous la te sere oswa yon 

kandida oswa yon gwoup konsène mande sa. Rekontaj yo diferan parapò ak odit yo paske 

yo rekonte chak bilten nan yon kous oswa yon ti gwoup bilten vòt nan eleksyon an, epi 

rezilta ofisyèl eleksyon an ka chanje pa konsekans. 

Èske sistèm vòt yo an sekirite?

Sekirite sistèm vòt yo esansyèl pou eleksyon ki fyab. Komisyon Asistans Elektoral (Election 

Assistance Commission, EAC) la devlope liy direktiv volontè pou sistèm vòt (Voluntary 

Voting System Guidelines, VVSG) la, ki se yon seri espesifikasyon ak egzijans, ki gen ladan 

nòm sekirite ak entegrite, sistèm vòt yo dwe satisfè pou yo resevwa sètifikasyon. EAC 

akredite laboratwa vòt ki teste sistèm vòt yo selon nòm sa yo tou. Patisipasyon nan 

pwogram tès ak sètifikasyon EAC a se yon bagay ki volontè, men pifò eta yo itilize pwogram 

tès ak sètifikasyon EAC a. Eta yo ka chwazi pou adopte kondisyon ki pi sevè pou sistèm vòt 

yo tou. 

Chak jiridiksyon eta ak lokal itilize pwosedi ak zouti bon sans pou pwoteje pwosesis vòt la 

epi asire rezilta eleksyon li yo fyab. Pi bon pratik komen yo gen ladan yo itilizasyon kadna, 

so antivòl, kamera sekirite, teste sistèm anvan ak apre eleksyon, odit, ak kontwòl aksè fizik 
ak sibèsekirite. Epitou chak eta gen yon responsab elektoral ki asire yo respekte yon fason 

estrik lwa ak pwosedi sa yo respekte. 

Mezi sekirite komen pou sistèm vòt yo:

• Achte sistèm vòt ki teste ak sètifye 

• Pwograme tout aparèy dapre lwa ak règleman lokal yo 

• Tès presizyon materyèl vòt yo anvan eleksyon yo 

• Fè eleksyon ak moun k ap travay nan biwo vòt yo ak obsèvatè toude pati yo 

• Verifye kantite total bilten vòt yo pou wè si yo koresponn ak kantite total votè yo 

• Verifye bilten vòt yo pou asire ekipman vòt yo konte vòt yo avèk presizyon 

• Se pou omwen de (2) (depreferans toude pati yo) temwen dokimante ak verifye 

transfè tout bilten vòt yo ak ekipman vòt yo soti nan men yon ekip oswa yon 

anplasman pou ale nan yon lòt 

• Kenbe kontwòl aksè sekirite fizik 

Bilten vòt yo toujou rete sou siveyans responsab elektoral lokal k ap fè eleksyon an. Yo dwe 

konsève bilten vòt yo an sekirite apre eleksyon an pou yo ka revize yo nan kad yon odit 

oswa yon rekontaj. Pou w jwenn plis enfòmasyon sou sekirite elektoral, sale

sou: https://www.eac.gov/voters/election-security.

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la pou jwenn enfòmasyon sou sekirite elektoral nan eta w la.

Èske mwen ka fye rezilta eleksyon an?

Gen anpil pwosesis ak pwosedi ki anplas pou asire piblik la yo ka fè rezilta eleksyon yo 

konfyans. Responsab elekstoral yo souvan resevwa fòmasyon leta ak enstriksyon 

pwofesyonèl nan zafè administrasyon elektoral. Prèske chak pati nan pwosesis elektoral la 

egzije patisipasyon de (2) oswa plis responsab ki resevwa fòmasyon ki te fè sèman pou 

respekte tout lwa elektoral yo epi pwoteje sekirite eleksyon an. Obsèvatè eleksyon yo, pafwa 

yo rele “oswa obsèvatè biwo vòt,” kapab prezan pou kontwole oswa obsève eleksyon an 

tou. 

Yo teste machin epi yo sètifye pou vote yo, ki gen ladan eskanè bilten selon nòm presizyon 

yo. Pifò eta egzije tès lojik ak presizyon sou sistèm vòt yo anvan chak eleksyon. Anplis tès 

anvan eleksyon an, pifò eta yo egzije odit apre chak eleksyon tou. Pandan yon odit, 

responsab elektoral yo verifye bilten vòt papye yo pou konfime presizyon kontaj otomatik 

lan. Odit yo asire kontaj bilten vòt yo te fèt jan elektè yo te prevwa sa epi rezilta eleksyon an 
fyab. Ou ka jwenn plis enfòmasyon sou odit yo nan rapò EAC a Odit Elektoral atravè 

Etazini. 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la pou jwenn enfòmasyon sou fason yo konte bilten vòt yo nan eta w la.

Kijan responsab elektoral yo anpeche yon moun vote de (2) fwa?

Youn nan prensip debaz demokrasi se chak moun gen yon sèl vòt. Responsab elektoral yo 

pran anpil mezi pou asire elektè yo depoze yon sèl bilten vòt nan yon eleksyon, oswa si yon 

elektè depoze plis pase yon sèl bilten vòt (sa vle di, li vote pa lapòs epi li eseye vote an 

pèsòn nan Jou Eleksyon an), se yon sèl bilten vòt ki konte. Pou fè sa, responsab elektoral yo 

responsab pou kenbe lis elektè yo ajou ak egzat, epi anpil eta konpare rejis enskripsyon ak 

dosye vòt yo avèk lòt eta. Responsab elektoral yo kenbe dosye detaye sou lè yo bay elektè 

yo bilten vòt yo, epi si yo depoze bilten sa yo. 

Si yo pa ka verifye kalifikasyon yon elektè (pa egzanp, elektè a pa t sou lis elektè ki kalifye 

yo, enfòmasyon elektè a pa konplè oswa li pa egzak, oswa elektè a te deja resevwa yon 

bilten vòt pa lapòs epi yo te otorize l vote), yo gendwa vote yon fason pwovizwa oswa grasa 

yon bilten vòt ki sekirize. Bilten vòt pwovizwa yo separe ak lòt bilten vòt yo epi yo pral trete 

epi konte yo sèlman si responsab elektoral la te verifye elektè a kalifye epi li poko vote nan 

eleksyon an. 

Lè yon elektè mande yon bilten pa lapòs, responsab elektoral yo verifye si elektè a te fè 

demann lan anvan yo bay bilten an. Lè yo retounen yon bilten vòt nan biwo elektoral la, 

responsab yo (souvan ekip toude pati yo) verifye siyati a oswa lòt enfòmasyon 

idantifikasyon ki sou anvlòp bilten vòt la pou asire se elektè a ki te depoze l. Si enfòmasyon 

ki nesesè yo manke oswa pa konplè, oswa si yon siyati obligatwa pa koresponn ak sa ki nan 

dosye a, yo p ap konte bilten vòt la. Nan kèk ka, yo ka notifye elektè a epi yo ka bay yon 

posibilite pou korije pwoblèm nan. 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la pou jwenn enfòmasyon sou fason yo swiv tras ak konte bilten vòt yo nan eta w la.

Enskripsyon Elektè yo 

Kòman pou mwen enskri pou m vote?

Nan tout eta eksepte North Dakota, ou bezwen enskri pou vote pou patisipe nan yon 

eleksyon. Kondisyon pou kalifikasyon yo varye selon eta a, men jeneralman pou w enskri 

pou vote, ou dwe: 

• Yon sitwayen Ameriken 

• Gen omwen 18 lane nan Jou Eleksyon an 
• Satisfè sèten kondisyon rezidans 

Ou ka enskri pou vote an pèsòn, pa lapòs, epi nan anpil eta sou entènèt. Si ou poko enskri 

oswa ou bezwen mete ajou enskripsyon ou, asire w ou fè sa nan dat limit eta kote w ye a 

bay pou fè sa. Plizyè eta otorize eltktè yo enskri nan Jou Eleksyon an, men lòt eta yo gen 

yon dat limit jiska 30 jou anvan eleksyon an. 

Gen kèk eta ki ka otorize moun ki poko gen 18 lane enskri alavans pou yo vote, pou yo ka 

vote kou yo kalifye. 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la epi pou w jwenn plis enfòmasyon sou kondisyon enskripsyon an. Ou ka telechaje epi 

enprime Fòm Enskripsyon Nasyonal pou Elektè k ap Vote pa Lapòs la tou. Ou ka itilize fòm 

sa a pou w enskri pou vote nan chak eta eksepte North Dakota, New Hampshire ak 

Wyoming, epi li disponib nan 21 lang. Pou telechaje fòm sa a, ale 

sou: https://www.eac.gov/voters/national-mail-voter-registration-form 

Kòman pou mwen chanje afilyasyon m ak pati politik mwen an?

Pwosesis pou chanje afilyasyon pati politik ou a anjeneral menm jan ak pwosesis pou enskri 

pou vote a. 

Kèk eta mande ou pou deklare afilyasyon ou nan yon pati lè w ap enskri, pandan gen lòt ki 

pa swiv afilyasyon ou nan yon pati. Si eta w kote w ye a ap swiv afilyasyon ou nan yon pati, 

ap gen yon kesyon sou fòm enskripsyon elektè ou a pou w deklare afilyasyon w nan yon 

pati politik. 

Gen kèk eta ki egzije elektè yo pou yo enskri nan yon pati pou yo vote nan eleksyon primè 

yo. Nan eleksyon jeneral yo (ki anjeneral dewoule nan mwa novanm), ou ka vote pou 

nenpòt kandida ou pi pito, kèlkeswa afilyasyon w nan yon pati. 

Ale sou eac.gov/vote pou jwenn lyen rapid pou monte sou sitwèb eleksyon eta oswa 

teritwa w la kote w ka jwenn plis enfòmasyon.

Kòman pou mwen mete enfòmasyon elektè mwen ajou (non, adrès, 

pati politik, elatriye)?

Pwosesis pou mete ajou enskripsyon elektè ou a anjeneral menm jan ak pwosesis pou enskri 

pou vote a. 

Mete ajou enfòmasyon enskripsyon elektè ou a si: 

• Ou demenaje 

• Ou chanje non w 

• Ou vle chanje afilyasyon w nan yon pati politik 
• Ou pa t vote nan lespas kat (4) lane ki sot pase yo 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la epi pou w jwenn opsyon ou genyen pou w enksri pou vote. Ou kapab soumèt yon 

papye Fòm Enskripsyon Nasyonal pou Elektè k ap Vote pa Lapòs bay biwo elektoral lokal ou 

a. Ou ka itilize fòm sa a pou re-enskri pou vote nan chak eta eksepte North Dakota, New 

Hampshire, ak Wyoming, epi li disponib nan 21 lang.

Kòman pou mwen verifye enfòmasyon enskripsyon elektè mwen an?

Chak eta fè pwòp règ vòt pa li, epitou li genyen fason pou konfime enskripsyon w lan. 

Anjeneral ou ka verifye enfòmasyon konsènan enskripsyon elektè ou a sou Entènèt oswa lè 

w kontakte biwo elektoral lokal ou a. Si w deja enskri pou w vote, li enpòtan pou w verifye 

pou asire w enfòmasyon sou enskripsyon elektè ou a resan ak egzat, sitou si w fèk deplase 

oswa chanje non w. Ale sou eac.gov/vote pou jwenn lyen rapid pou monte sou sitwèb 

eleksyon eta oswa teritwa w la pou jwenn enfòmasyon ki pi detaye ak ajou pou kote w ap 

viv la. 

Kòman pou mwen anile enskripsyon elektè mwen an?

Eta ak jiridiksyon lokal yo gen opsyon diferan pou elektè yo ki vle anile enskripsyon elektè 

yo. Si w enskri pou vote epi ou ta renmen anile oswa retire enskripsyon elektè w la, biwo 

elektoral lokal ou a ka ede w. Ale sou eac.gov/vote pou jwenn lyen rapid pou monte sou 

sitwèb eleksyon eta oswa teritwa w la kote w ka jwenn yon rejis biwo elektoral lokal yo. 

Kòman pou mwen siyale yon elektè ki enskri ki pa abite nan adrès 

mwen an ankò oswa yon elektè ki enskro ki mouri?

Si w resevwa kourye elektoral pou yon moun ki pa rete nan adrès ou oswa ki mouri, 

kontakte biwo elektoral lokal ou a pou fè yo konnen sa. 

Kenbe lis enskripsyon elektè yo ajou se yon bagay ki enpòtan pou administrasyon eleksyon 

an. Tout eta yo pran mezi pou kenbe lis enskripsyon elektè yo ajou, men pafwa biwo 

elektoral yo pa konnen gen yon moun ki deplase oswa ki mouri. Ale sou eac.gov/vote pou 

jwenn lyen rapid pou monte sou sitwèb eleksyon eta oswa teritwa w la kote w ka jwenn yon 

rejis biwo elektoral lokal yo.

Fason pou Vote

Kòman pou mwen vote an pèsòn nan Jou Eleksyon an?

Tout eta yo ofri opsyon an pèsòn pou elektè yo vin vote yo nan Jou Eleksyon an. Nan kèk 

eta, elektè yo bezwen ale yon kote espesifik pou vote nan Jou Eleksyon an, pandan gen lòt 

eta ki bay sant vòt kote nenpòt elektè nan jiridiksyon an ka vote. 
Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la epi pou w jwenn adrès biwo vòt ou a, ak lè yo, epi si ou bezwen macche ak nenpòt 

bagay (tankou yon pyès idantite) pou w kapab vote. 

Kòman pou mwen vote bonè?

Anpil eta pèmèt elektè yo vote an pèsòn anvan Jou Eleksyon an. Nan kèk eta, vòt bonè ka 

gen ladan voye yon bilten nan biwo elektoral lokal yo, pandan nan lòt eta yo ou ka vote nan 

yon biwo vòt menm jan ak vote nan Jou Eleksyon an. Pou konnen si eta kote w ye a ofri 

vote an pèsòn anvan Jou Eleksyon an ak ki kote ou ka vote, ale sou eac.gov/vote, chwazi eta 

oswa teritwa w la, epi klike sou lyen pou ‘Absan/Lapòs ak/oswa Enfòmasyon sou Vòt Bonè.’

Kijan mwen kapab vote pa lapòs?

Chak eta gen pwòp règ pa yo sou ki moun ki ka vote pa lapòs. Gen kèk eta ki mande fòk 

gen yon eskiz pou vote pa lapòs, gen kèk ki otorize nenpòt moun mande yon bilten pa 

lapòs, epi lòt yo otomatikman voye bay tout elektè yo yon bilten pa lapòs. Egzanp eskiz yo 

kapab maladi, blesi, andikap, depase yon sèten laj, vwayaje andeyò kominote w nan Jou 

Eleksyon an, yon etidyan nan kolèj ki lwen lakay li, oswa nan lame. Si w mande yon bilten 

vòt pa lapòs, asire w ou verifye dat limit pou w retounen bilten vòt ou a alè pou yo konte l 

(tankou tan yo estime pou voye yo pa lapòs). 

Si w te resevwa yon bilten vòt pa lapòs, li ak anpil atansyon enstriksyon sou kijan ak ki lè 

pou w retounen bilten vòt la. 

• Ranpli tout enfòmasyon yo mande sou anvlòp pou retounen l lan. Kèk eta mande 

yon notè oswa yon siyati temwen sou anvlòp la lè w ap voye retounen yon bilten vòt 

pa lapòs. 

• Sòf si anvlòp pou retounen l lan di se lapòs yo peye davans, asire w ou gen ase tenb 

sou anvlòp la anvan ou mete bilten vòt ou a nan lapòs. 

• Dapre Rekòmandasyon USPS, voye bilten vòt ou an nan lapòs nan omwen yon (1) 

semèn anvan dat limit eta fikse a pou asire w li rive nan biwo elektoral la alè. 

• Selon lwa ak pwosedi jiridiksyon w lan, ou ka anmezi pou retounen bilten pa lapòs 

ou a an pèsòn oswa nan yon bwat pou depoze bilten vòt nan jiridiksyon w lan. 

Anpil eta pèmèt elektè yo swiv estati bilten vòt pa lapòs yo a sou entènèt. 

Nòt: Ajan elektoral yo bay anpil enpòtans a vi prive w, epi yo pran plizyè mezi pou asire vòt 

ou yo rete prive. Ajan elektoral yo kenbe yon rejis ki di si w te vote oswa si li pa t vote, men 

yo pa janm kapab di kòman ou te vote. 

Ou ka jwenn plis enfòmasyon sou vòt pa lapòs nan eta kote ou ye a, tankou enfòmasyon 

sou swiv bilten vòt pa lapòs si yo ofri sa nan eta w la, sou eac.gov/vote. 
Aksesiblite pou Vote pa Lapòs

Verifye ak biwo elektoral eta a oswa lokal ou a pou jwenn enfòmasyon sou opsyon aksesib 

pou mande, make, epi retounen bilten vòt ou a. Pou jwenn plis enfòmasyon sou aksè nan 

pwosesis vòt pa lapòs la, tanpri gade Pi Bon Pratik: Aksesiblite pou Vote pa Lapòs. 

Kijan bwat pou depoze bilten yo fonksyone?

Kèk eta otorize elektè yo retounen bilten vòt pa lapòs yo nan yon bwat pou depoze bilten ki 

an sekirite. Bwat pou depoze bilten yo elimine nesesite pou retounen bilten an pa lapòs 

paske yo pèmèt elektè yo retounen bilten vòt yo dirèkteman bay responsab elektoral yo, 

olye yo sèvi ak sèvis lapòs la. Sa a kapab itil pou elektè ki pa gen ase tan pou retounen 

bilten vòt yo pa lapòs. 

Pou vote atravè yon bwat pou depoze bilten: 

• Mete bilten vòt ou anndan anvlòp la epi ranpli tout enfòmasyon yo mande sou 

anvlòp la. Kèk eta mande yon notè oswa yon siyati temwen sou anvlòp la lè w ap 

voye retounen yon bilten vòt pa lapòs. 

• Retounen bilten vòt ou nan yon bwat pou depoze bilten vòt nnan kominote w 

la. (Sonje: Asire w bwat pou depoze bilten an klèman ekri sou li se pou konte, vil 

oswa pwovens kote w ap viv la li ye.) 

• Si w ap itilize yon bwat pou depoze bilten, asire w ou retounen bilten vòt nan lapòs 

ou a pa pita pase lè biwo vòt yo ap fèmen nan Jou Eleksyon an. 

Chak eta gen pwòp règ ak kondisyon pou sekirize bwat pou depoze bilten vòt yo. Souvan, 

kondisyon sa yo gen ladan yo kadna oswa sele espesifik, siveyans videyo, ak egzijans nan sa 

ki gen pou wè ak pwosesis kontwòl yo. Kèk eta ak lokalite sèlman mete bwat pou depoze 

bilten yo nan bilding gouvènman an oswa anplasman ki deziyen ki sekirize nan yon 

jiridiksyon. Se sèlman responsab elektoral yo (souvan ekip toude parti yo) ki gen otorizasyon 

pou kolekte bilten yo yon fwa yo mete yo nan yon bwat pou depoze bilten. Pou aprann plis 

sou fason responsab elektoral yo sekirize bwat pou depoze bilten yo, gade direktiv EAC ak 

Ajans Sibèsekirite ak Enfrastrikti (Cybersecurity and Infrastructure Agency, CISA) an bay sou 

kijan pou itilize ak sekirize yon fason efikas bwat pou depoze bilten yo. 

Ale sou eac.gov/vote pou jwenn lyen rapid pou monte sou sitwèb eleksyon eta oswa teritwa 

w la pou konfime si bwat pou depoze bilten yo disponib nan zòn ou an.

Mwen se yon sitwayen Ameriken, men mwen abite nan yon lòt peyi. 

Kijan pou mwen vote?

Elektè militè yo ak moun k ap viv nan lòt peyi ak fanmi yo ap fè fas ak defi inik pou vote. 

Pami lòt pwoteksyon, lwa federal egzije pou (1) elektè militè yo ak moun k ap viv nan lòt 
peyi yo ka anrejistre epi resevwa yon bilten yon fason elektwonik, epi (2) voye yon bilten pa 

lapòs pa pita pase 45 jou anvan eleksyon federal yo. Anpil eta gen plis pwoteksyon pou 

elektè militè yo ak moun k ap viv nan lòt peyi yo pou tout eleksyon, pa sèlman eleksyon 

federal yo. 

Lwa eta a pral detèmine kondisyon rezidans pou sitwayen k ap viv nan lòt peyi yo vote nan 

eleksyon eta ak federal yo.  Pwogram Èd Vòt Federal (Federal Voting Assistance Program, 

FVAP) gen resous pou manm sèvis yo, fanmi yo, ak sitwayen k ap viv nan lòt peyi yo ki vle 

vote. Elektè yo ka itilize Gid Èd pou Vote FVAP a pou jwenn plis enfòmasyon sou vòt nan eta 

yo, ak kijan pou mande epi retounen bilten vòt yo.

Ki dwa mwen genyen kòm yon elektè?

Chak eta gen pwòp seri lwa ki defini fason eleksyon òganize, men gen plizyè lwa federal ki 

pwoteje dwa vòt pou sitwayen ameriken ki kalifye yo. Lwa sou Dwa Vòt 1965 la entèdi 

diskriminasyon epi mande pou jiridiksyon yo otorize èd pou vote nan tout sikonstans 

eksepte nan kèk sikonstans, epi Lwa pou Vote Help America a prevwa (1) elektè yo dwe 

kapab vote an prive epi poukont yo, (2) yo dwe ba yo posibilite pou chanje oswa korije 

bilten yo anvan yo vote, epi (3) otorize elektè yo vote yon bilten pwovizwa oswa ki sekirize. 

 

Dwa Ou Genyen Lè w Ap Vote 

Lwa elektoral federal yo ede pwoteje dwa w genyen pou vote ak pwosesis elektoral la. 

Anjeneral, elektè yo gen dwa pou: 

• Vote si yo toujou nan liy lè biwo vòt yo fèmen 

• Mande yon lòt bilten vòt si yo fè yon erè 

• Mande yon bilten vòt pwovizwa si yo pa sou lis elektèoral kote pou yo vote a 

• Mande yon moun k ap travay nan biwo vòt la èd lengwistik si yo bezwen èd pou li 

oswa konprann kijan pou vote 

• Pa entimide oswa asele yo pandan y ap vote 

 

Vote ak yon Andikap

Lwa federal la bay pwoteksyon pou elektè ki gen andikap yo tou. Espesyalman, elektè ki gen 

andikap yo gen dwa: 

• Vote an prive ak endepandan 

• Gen yon biwo vòt aksesib ki gen machin pou vote pou elektè ki gen andikap 

Elektè yo ka swa: 
• Mande travayè ki nan lokal biwo vòt yo ki te resevwa fòmasyon pou itilize machin vòt 

ki aksesib la, oswa 

• Vini ak yon moun pou ede yo vote 

Elektè yo ka mande enfòmasyon sou èd pou vote, asistans pou vote, ak pwosedi vòt pa 

lapòs ki disponib. 

Pou jwenn pou w jwenn plis enfòmasyon, ale sou eac.gov/vote oswa kontakte Komisyon 

Asistans Elektoral Nan Etazini (U.S Election Assistance Commission) nan telefòn nan 866-

747-1471 oswa nan imèl nan listen@eac.gov. Enfòmasyon sou Lwa Ameriken sou Andikap 

yo disponib sou ada.gov. 

 

Lòt Resous

Pi bon sous enfòmasyon pou enskripsyon elektè ak lwa vòt eta a se biwo elektoral lokal ou 

a. Ale sou eac.gov/vote pou jwenn lyen rapid pou monte sou sitwèb eleksyon eta oswa 

teritwa w la.

Ou ka jwenn plis enfòmasyon sou lwa federal yo sou sitwèb Divizyon Dwa Sivil 

la justice.gov/crt/voting-section. 

Pou jwenn yon lis lwa ak pwoteksyon federal sou dwa vòt, ansanm ak lòt enfòmasyon sou 

vòt, ale sou usa.gov/voting ak vote.gov.